स्कूल ऑफ बिजनेस की छात्राओं ने मारी बाजी
आईटीएम यूनिवर्सिटी में वार्षिक खेलकूद प्रतियोगिता शुरू
ग्वालियर| आईटीएम यूनिवर्सिटी की वार्षिक खेलकूद प्रतियोगिता गत दिवस शुक्रवार को शुरू हुई। प्रतियोगिता में पहले दिन विभिन्न खेलों के मुकाबले खेले गए, जिसमें खिलाड़ियों ने अपने-अपने प्रतिद्वंद्वियों को हराने में खूब मेहनत की। रस्साकसी में स्कूल ऑफ बिजनेस की बालिकाओं ने स्कूल ऑफ फिजीकल एजुकेशन को हराकर प्रथम स्थान हासिल किया। बालकों में यह परिणाम उल्टा रहा, जिसमें स्कूल ऑफ फिजीकल एजुकेशन ने बाजी मारी। बास्केटबॉल में फिजीकल एजुकेशन एंड साइंस विभाग के बालक-बालिकाएं विजेता बनी। क्रिकेट में इस विभाग की बालक टीम विजेता बनी। प्रतियोगिता के शुभारंभ समारोह के दौरान आईटीएम समूह एमडी दौलत सिंह चौहान और रजिस्ट्रार डॉ. आेमवीर सिंह अतिथि बतौर मौजूद रहे।
hin_Deva bho_Deva hin_Deva